open-index/open-wikipedia-markdown huggingface dataset:
Guostagalio vėjo malūnas

**Guostagalio vėjo malūnas** – kepurinis akmeninis vėjo malūnas su technologine įranga, stovintis Pakruojo rajone, Guostagalyje. Malūnas stūkso kaimo pakraštyje įsikūrusiame ūkyje šalia Linkavičių, netoli kelio . Priešais malūną, per kelią, stovi malūnininko sodyba. 

1992 m. objektas paskelbtas valstybės saugomu inžinerinio paveldo paminklu. Teritorija apima 0,09 ha, vizualinės apsaugos zona - 4,4 ha. Teritorijoje, be malūno, stovi raudonų plytų gyvenamasis namas, klėtis, tvartas, rekonstruotas į sandėlį.

 
## Istorija

1891-aisiais sumūrytas vėjo malūnas iš pradžių priklausė Linkavičių dvaro savininkui Karpiui, vėliau jį perėmė vietos ūkininkas Pažemeckas ir jo palikuonys. Atkūrus Lietuvos nepriklausomybę, malūnas buvo grąžintas paveldėtojams.

1968 m. nuimti sparnai, 1969 m. įrengti valcai.

2011 m. neapsaugotą malūną nuniokojo metalo vagys. Vagystė išaiškinta ne iš karto – manoma, įsibrovėliai akmeniniame statinyje buvo šeimininkavę prieš keletą mėnesių. Pavogta didelės mokslinės, istorinės ar kultūrinės reikšmės įrangos dalis — valcai ir transmisijos metalinės dalys. Buvo nustatytas nuostolis – 59 tūkst. lt. Istorijos paminklas juridiškai niekam nepriklausė, prieš kurį laiką nesėkmingai buvo ieškota jo savininkų. Pakruojo paveldo tarnybos vadovo Mindaugo Veliulio  žinomis, paveldėtojai nebuvo įteisinę paminklo nuosavybės. Todėl teisiškai nebuvo kam atsakyti, kad malūnas būtų išsaugotas. Tuomet Tarnybos vadovas neatmetė, jog Guostagalio malūnas gali būti pripažintas bešeimininkiu. 

## Architektūra

Rytinėje malūno pusėje, virš durų, akmenyje iškalta data „1891“. Statybos autorius nežinomas. Aukštis – 10 m, skersmuo - 10,05 m. Statinys akmens mūro, tinkuotas. Jis apskrito plano, nupjauto kūgio formos, 3,5 aukštų, su rūsiu. Aukštus jungia sukti laiptai. Kepurė rekonstruota, nelikę sparnų, grąžulo. Stogas smailėjantis (anksčiau buvo gaubtas). Durų angos apmūrytos raudonomis plytomis. Yra švieslangiai. Šiaurinėje pusėje vietoj durų padarytas langas, sudėtos naujos grindys, įvesta elektra.

## Technologinė įranga

Malūno I aukšte – transmisija, grūdų transportavimo įranga (norijos), valcai, kruopinė, II aukšte – girnų stovas, javų valymo mašina.

## Šaltiniai

## Nuorodos

* Lietuvos vėjo malūnai. Guostagalio vėjo malūnas
Zulingenas

**Zulingenas** () – miestas vakarų Vokietijoje, Žemutinės Saksonijos žemėje.

## Istorija

Pirmą kartą paminėtas rašytiniuose šaltiniuose 1029 m. gegužės 30 d. 

Bendradarbiaujama su Lietuvos miestu Joniškiu.

## Galerija


439sulingen.jpg|
Fachwerkhaus am Meierdamm.JPG|
Wassermühle Sulingen IMG 0498.jpg|
Lüningsche Wassermühle Sulingen IMG 0472.jpg|
Sulingen Windmühle Labbus.JPG|


## Miestai partneriai
*  Joniškis, Lietuva

## Nuorodos
* Miesto svetainė
Biurenas

**Biurenas** () – miestas vakarų Vokietijoje, Šiaurės Reino-Vestfalijos žemėje.

## Istorija
Miestas pirmą kartą paminėtas 1095 m.

Apie 1150 m. bajorai pastatė pilį Alme ir Afte upių santakoje.

2003 m. sudaryta partnerystės sutartis su Lietuvos miestu Ignalina.

## Galerija


570_Wewelsburg.JPG|Vevelsburgas
Wewelsburg.JPG|Vevelsburgas
Gut_Böddeken_Ruine_der_ehem.Klosterkirche.jpg|Bažnyčios likučiai
Buren_(Merian).jpg|Graviūra (XVI a. miestas)


## Miestai patneriai
*  Ignalina

## Nuorodos
* Miesto svetainė (vokiečių k.)
Basumas

**Basumas** () – miestas vakarų Vokietijoje, Žemutinės Saksonijos žemėje.

## Istorija

Pirmą kartą paminėtas rašytiniuose šaltiniuose 1202 m. Apie 1230 m. čia pastatyta pilis.

Nuo 2009 m. bendradarbiaujama su Lietuvos miestu Telšiais.

## Galerija


 Bassum 25100700016 Thiestätte.jpg|
 Stift Bassum.jpg|
 Bassum Freudenburg.jpg|
 Bassum 20090501 064.JPG|
 Bassum - Stiftskirche von Süden - 2019.jpg |


## Miestai partneriai
*  Telšiai, Lietuva

## Nuorodos
* Miesto svetainė
Rydštatas

**Rydštatas** () – miestas vakarų Vokietijoje, Heseno žemėje.

## Istorija

1977 m. po savivaldybių reformos buvo sujungtos gretimos teritorijos ir suformuotas naujas miestas, kuris pavadintas Rydštatu.

Bendradarbiaujama su Lietuvos miestu Taurage.

## Galerija


Riedstadt_Rathaus_20110303.jpg|Savivaldybė
Goddelau_Geburtshaus_Büchner_20110309.jpg|Fachverkinis namas
BUECHH1.jpg|Georg Büchner gimtasis namas


## Miestai partneriai
*  Tauragė, Lietuva

## Nuorodos
* Miesto svetainė (vokiečių k.)
Teterovas

**Teterovas** () – miestas šiaurės rytų Vokietijoje, Meklenburgo-Pomeranijos žemėje.

## Istorija

Apgyvendintas nuo senovės. Jau VIII a. čia būta gyvenvietė. Tuo metu čia gyveno slavų gentis užpėnėnai. Vėliau kraštas buvo kolonizuotas atėjūnų vokiečių ir germanizuotas.

Nuo 1999 m. bendradarbiaujama su Lietuvos miestu Šiauliais.

## Galerija


Teterow Mittelpunkt.jpg|
Teterow-stadtmuehle.jpg|
Burgwallinsel-Teterower-See-Ausflugslokal-18-07-2008-086.jpg|
Teterow Teschow palace.jpg|
Schmiede in Teschow.JPG|


## Miestai partneriai
*  Šiauliai, Lietuva

## Nuorodos
* Miesto svetainė
Daniel Staschus

**Danielius Štašus** (; 1872 m. kovo 22 d. Girininkuose, Lankos apskritis, Vokietijos imperija – 1953 m.  Lindau, VFR) – iš Klaipėdos krašto kilęs Vokietijos tapytojas, grafikas ir rašytojas.
 
## Biografija
1887–1894 m. studijavo Karaliaučiaus meno akademijoje. 1900–1910 m. gyveno Miunchene ir Dachau, vėliau – Karaliaučiuje ir Berlyne. Nuo 1900 m. priklausė Nidos dailininkų kolonijai. Jo paveikslas „Vasaros vakaras Nidoje“ pateko į Karaliaučiaus miesto meno kūrinių kolekciją. Kartu su savo žmona tapytoja impresioniste Paula Stašus–Flios () išleido cinkografinių piešinių knygą „Stebuklų šalis Kuršių nerija“. Po Antrojo pasaulinio karo gyveno Lindau miestelyje prie Bodeno ežero. 

D. Štašus vokiečių žemaičių tarme eiliuotai parašė ir ksilografiniais piešiniais iliustravo keletą knygučių, orientuotų į jaunąjį skaitytoją.

## Bibliografija
* *Dorch Keenigsbarg: Möt Riemelkes on 40 Holtschnettkes – Bad Rothenfelde: Holzwarth, 1924 
* *Kuddelmuddel: Geriemelte drollige Geschichtkes möt väle Holkschnettkes utstaffört* – Königsberg, Pr.: D. Staschus, 1925
* *Dorch Keenigsberg: Möt Riemelkes on 40 Holtschnettkes* – Königsberg i. Pr.: Gräfe & Unzer, 1926
* *De Oapegoarde: Eine fröhliche Wanderg durch d. Königsberger Tiergarten mit Holzschn. u. plattdeutschen Versen* – Königsberg: Gräfe & Unzer, 1927
* *Das Wunderland die Kurische Nehrung: mit 33 Orig.–Zinkographien* / von Paula u. Daniel Staschus – Königsberg: Königsberger Allgemeine Zeitung und Verlagsdruckerei G.m.b.H., [s.a.]

== Išnašos ==


== Šaltiniai ==
* [https://www.kant.uni-mainz.de/ikonographie/Ikont.PDF/T004.pdf Staschus, Daniel // *Kunstakademie Königsberg 1845 – 1945. Biographien der Direktoren und Lehrer.* / Bearbeitet von Ingeborg Nolde. Darin: „Biographien der Direktoren und Lehrer“. „Biographien der Schüler“, 65–94.] 
* [http://www.albatrosas.lt/UserFiles/knygos/kelione-i-prusiskaji-barbizona.pdf Staschus, Daniel // Ilona Motiejauskienė. *Kelionė į prūsiškąjį „Barbizoną“ */ Draugija „Nidden“. – Klaipėda: Druka, 2013, psl. 115; ISBN 978-609-404-144-0] 
* [https://www.niederdeutsche-literatur.de/autoren/person-werke.php?ID=1355&START=1&ORD=JAHR Daniel Staschus // Peter Hansen. *Die niederdeutsche Literatur''] 
* Danielis Staschus (Daniel Staschus) // www.menorinka.lt
Štavenhagenas

**Štavenhagenas** () – miestas šiaurės rytų Vokietijoje, Meklenburgo-Pomeranijos žemėje.

## Istorija

Pirmą kartą paminėtas rašytiniuose šaltiniuose 1230 m. Trisdešimties metų karo metu 1648 m. buvo sugriautas.

1727 ir 1746 m. miestas nukentėjo nuo gaisrų.

1740 m. pastatyti baroko epochos rūmai, kurie išliko iki šių dienų ir yra traukos objektas turistams.

Nuo 1994 m. bendradarbiaujama su Lietuvos miestu Šilale.

## Galerija


Stavenhagen_Schloss_Park_Front_barock.JPG|
Stavenhagen_Schloss_Turm_Portal.JPG|
Stavenhagen Stadtkirche außen 2008.jpg|
StavenhagenBfStraße.jpg|


## Miestai partneriai
*  Šilalė, Lietuva (nuo 1994)
*  Precas, Vokietija (1990)
*  Verdolas,  Vokietija (nuo 1990)

## Nuorodos
* Miesto svetainė
Zarbekas

**Zarbekas** () – miestas vakarų Vokietijoje, Šiaurės Reino-Vestfalijos žemėje.

## Istorija

Zarbeko parapija priklausė 1400–1803 m. Miunsterio kunigaikščiui. Nuo 1806 iki 1813 m. buvo prancūzų valdžioje.

Nuo 1994 m. bendradarbiaujama su Prancūzijos *Ferrières-en-Gâtinais* savivaldybe. 

2001 m. birželio mėn. sudaryta partnerystės sutartis su Lietuvos miestu Rietavu.

## Galerija


Saerbeck Kirche.JPG|Šv. Jurgio katalikų bažnyčia
Saerbeckkirche.jpg|Bažnyčia
Alte-Windmuehle-in-Saerbeck.jpg|Senas malūnas
Bsaerbeckadeteich.jpg|Ežeras
Windmuehle-Sinningen.jpg|Malūnas


## Miestai patneriai
*  Rietavas, Lietuva
*  Ferijė en Gatino, Prancūzija
*  Komersas, Džordžija, JAV

## Nuorodos
* Miesto svetainė
Liunenas

**Liunenas** () – miestas vakarų Vokietijoje, Šiaurės Reino-Vestfalijos žemėje.

## Istorija

2001 m. birželio mėn. sudaryta partnerystės sutartis su Lietuvos miestu Panevėžiu.

## Galerija


Schloss_Schwansbel_bei_Nacht.jpg|Švansbelio rūmai
Luenen_hbf01.jpg|Stotis
Sankt_Marien.jpg|Šv. Marijos bažnyčia
Luenen_St.Marien-Kirche.jpg|Šv. Marijos bažnyčia
Stadtmuseum_Luenen_IMGP9822_wp.jpg|Muziejus


## Miestai partneriai
*  Panevėžys, Lietuva

## Nuorodos
* Miesto svetainė (vokiečių k.)
Persijos danielius

**Persijos danielius** arba **Mesopotamijos danielius** (*Dama dama mesopotamica*) – elninių (*Cervidae*) šeimos žinduolis. Pagal taksonomiją laikomas danieliaus porūšiu, nors kartais yra įvardijamas kaip atskira rūšis.

## Aprašymas
Persijos danielius yra šiek tiek didesnis už europinį, taip pat turi didesnius ir mažiau išsikerojusius ragus. Šiuo metu jie yra nykstantys, gyvena tik mažoje Kazachstano dalyje, pietų Irane, dviejose saugomose teritorijose Mazenderano provincijoje, šiaurės Izraelyje, Urmijos ežero pakrantėje ir kai kuriose Irako dalyse. Vis dėlto, Iranui pavyko stabilizuoti populiacijos skaičių, daugėja saugomų teritorijų ir zoologijos sodų, kuriuose gyvena šie gyvūnai.

## Šaltiniai
Prenclau

**Prenclau** () – miestas šiaurės rytų Vokietijoje, Brandenburgo žemėje.

## Istorija
Miestas slaviškai *Premyslaw* pirmą kartą paminėtas 1187 m. Tuo metu čia gyveno slavų kilmės žmonės. Vėliau kraštą kolonizavo vokiečiai (saksai).

Sudaryta partnerystės sutartis su Lietuvos miestu Varėna.

## Galerija

File:Prenzlau_Mitteltorturm.jpg|
File:Altes Rathaus Prenzlau.jpeg|
File:Dedelow-Sammlung Duncker (5415998).jpg|
File:Unteruckersee Prenzlau.JPG|
File:Prenzlau 10-2016 photo02.jpg|


## Miestai patneriai
*  Varėna, Lietuva

## Nuorodos
* Miesto svetainė
Bertha Schrader

**Berta Šrader** (; 1845 m. birželio 11 d. Klaipėdoje, Rytų Prūsija – 1920 m. gegužės 11 d. Drezdene) – iš Klaipėdos krašto kilusi Vokietijos dailininkė impresionistė, specializavusi tapyboje, litografijoje ir akvarelių liejime.

## Biografija
Kurį laiką gyveno Rusijos Sankt Peterburge. Vėliau studijavo dailę Berlyne ir Drezdene. 1882–1916 m. priklausė Berlyno moterų menininkių asociacijai „Verein der Berliner Künstlerinnen“, dalyvavo organizacijos rengiamose parodose. Drezdene įstojo į šio miesto „Moterų dailininkių sąjungą“.

Tai viena iš pirmųjų tapytojų, bandžiusių puantilistiniais metodais išreikšti impresionistinę dvasią. Darbai buvo itin palankiai vertinami ir 1893 m. eksponuojami Pasaulinėje parodoje Čikagoje. Daug paveikslų žuvo per Drezdeno bombardavimą 1945 m.

## Šaltiniai
    

## Nuorodos
* Kūrinių reprodukcijos // http://www.artnet.com/a
Sibirinė stirna

**Sibirinė stirna** (*Capreolus pygargus*) – elninių (*Cervidae*) šeimos žinduolis. Gyvena šiaurės rytinėje Azijos dalyje: sutinkama Kazachstane, Tian Šanio kalnuose, rytų Tibete, Korėjos pusiasalyje ir šiaurės rytų Kinijoje.

## Aprašymas
Sibirinė stirna yra vidutinio dydžio, ilgas kaklas, didelės ausys. Pilvas – kreminės spalvos. Žiemą šiauriau gyvenantys individai yra pilkšvos spalvos, piečiau gyvenantys – rusvos, vasarą tampa rausvi. Jaunikliai paprastai būna dėmėti. Patinai didesni, jų ragai didesni ir labiau išsikeroję.

## Šaltiniai
Lynenas

**Lynenas** () – miestelis vakarų Vokietijoje, Šiaurės Reino-Vestfalijos žemėje.

## Istorija

Gyvenvietė pirmą kartą paminėta 1088 m. *Lina*. „Lina“ reiškia vietą ant kalno ar kalvos.

Iki savivaldybių reformos 1975 m. Lynenas priklausė Tecklenburgo rajonui.

Sudaryta partnerystės sutartis su Lietuvos miestu Kelme. Lynene veikia Partnerystės su Kelme sąjunga.

## Galerija


Lienen,_evangelische_Kirche.jpg|evangelikų bažnyčia
Lienen,_katholische_Kirche.jpg|katalikų bažnyčia
WesterbeckerBergAussicht.jpg|Miškai
Holperdorp_Rapsblüte.jpg|Rapsų laukai


## Miestai patneriai
*  Kelmė, Lietuva

## Išnašos

## Nuorodos
* Miesto svetainė  (vokiečių k.)
Bad Iburgas

**Bad Iburgas** () – miestelis vakarų Vokietijoje, Žemutinės Saksonijos žemėje.

## Istorija

Gyvenvietė pirmą kartą paminėta 753 m. Vietovė tapo svarbia, kai vyskupas Benno I (1052–1067) čia pastatė pilį. O jo įpėdinis Benno II iš Osnabriuko (1068–1088) pastatydino dar vieną pilį. Apie 1100 m., kai Osnabriuke kilo gaisras, į Bad Iburgą persikėlė vyskupas. 

Ernestas Augustas (Brunšviko-Liuneburgo elektorius)  čia pastatydino barokinio stiliaus rezidenciją ir joje apsigyveno su šeima 1673 m.

1910 m. netoli miesto sudužo cepelinas *LZ7 Deutschland*. Ši nelaimė pritraukė viso pasaulio dėmesį.

Sudaryta partnerystės sutartis su Lietuvos miestu Pagėgiais.

## Galerija


File:BadIburgSchlossRittersaal.JPG|Pilies „riterių“ salė
File:BadIburgSchlossSchlaun.JPG|Barokinis vienuolynas
File:BadIburgSchlossBennoturm.JPG|Rezidencija
File:Trotzdem vorwärts groß.jpg|paminklas žuvusiems LZ7


## Miestai patneriai
*  Pagėgiai, Lietuva

## Nuorodos
* Miesto svetainė (vokiečių k.)
Karkila

**Karkila** () – miestas pietų Suomijoje. Ūsimos regionui priklausantis miestas yra apie 69 km į šiaurės vakarus nuo šalies sostinės Helsinkio.

## Istorija
Miesto teisės suteiktos 1977 m.

2008 m. bendradarbiavimo sutartis pasirašyta su Lietuvos miestu Prienais.

## Miestai partneriai
*  Prienai, nuo 2008 m.

## Galerija

Sontiainen.jpg|Ežeras *Sontiainen*
Karkkilalainen.jpg|Karkilos trasą aptarnaujantis lokomotyvas
Helvar_Oy_main_office_in_Finland.jpg|Gamykla
Yhdyspankki_(ent.),_Karkkila_(1).jpg|Picerija
Karkkilan_kaupunki_Vihtijärventieltä_kuvattuna..jpg|Mieste


## Šaltiniai

## Nuorodos
* Miesto svetainė
Karl Eulenstein

**Karlas Oilenšteinas** (; 1892 m. rugpjūčio 25 d. Klaipėdoje, Rytų Prūsija – 1981 m. birželio 23 d. Vakarų Berlyne) – iš Klaipėdos krašto kilęs Vokietijos tapytojas ekspresionistas.

## Biografija
Gimė ir augo daugiavaikėje Klaipėdos uosto manevrinio laivo kapitono šeimoje. Įgijęs brandos atestatą, duonai užsidirbdavo komercinėje kontoroje gimtajame mieste. 1919–1923 m. Karaliaučiaus meno akademijoje studijavo pas profesorius Artūrą Degnerį ir Richardą Pfeiferį. Nuo 1925 m. – laisvas menininkas. 1926 m. išvyko gyventi į Berlyną, bet iki pat Antrojo pasaulinio karo pabaigos kasmet lankydavosi tėviškėje, priklausė Nidos dailininkų kolonijai.

Dailininko kūrybą tyrinėtojai priskiria „realiojo ekspresionizmo“ krypčiai. Charakteringuose tamsių pustonių paveiksluose vyrauja Klaipėdos krašto motyvai, ne veltui Hamburge ir Regensburge jo surengta apžvalginė paroda vadinosi „Nida ir Kuršių nerija“. Nacių valdymo laikais dailininko kūryba buvo pripažinta netinkama ir jos neleista rodyti visuomenei. Berlyno bombardavimo metu 600 K. Oilenšteino paveikslų buvo sunaikinti, pokaryje gimtojo krašto vaizdus jis atkurdavo iš atminties.

## Įvertinimas
* 1958 m. Rytprūsių žemietijos kultūros premija ();
* 1961 m. Berlyno didžiosios meno parodos premija ().

## Išnašos

## Šaltiniai
* Eulenstein, Karl // ''Kunstakademie Königsberg 1845 – 1945. Biographien der Direktoren und Lehrer.'' / Bearbeitet von Ingeborg Nolde. Darin: „Biographien der Direktoren und Lehrer“. „Biographien der Schüler“, 65–94. 
* Eulenstein, Karl // Ilona Motiejauskienė. ''Kelionė į prūsiškąjį „Barbizoną“ ''/ Draugija „Nidden“. – Klaipėda: Druka, 2013, psl. 115; ISBN 978-609-404-144-0 
* Kristina Jokubavičienė. Tarp dviejų gaisrų. ''Klaipėdos dailė 1854–1945 metais'' // durys.diena.lt/
* Karl Eulenstein würde 75 // Memeler Dampfboot Nr. 17, 5. September 1967, S. 232
* Bild der Heimat im Herzen // Das Ostpreussenblatt, 23. Juni 1979 – Folge 25 – Seite 9

## Literatūra
* Ernst Mollenhauer. *Karl Eulenstein. Ein Expressionist in Ostpreussen* – Bad Rappenau: Eigenverlag des Autoren, 2009; ISBN 9783000274312
Martin Garrix

**Martijn Gerard Garritsen** (g. 1996 m. gegužės 14 d., geriausiai žinomas pseudonimu **Martin Garrix**) – olandų kilmės DJ bei įrašų prodiuseris iš Amstelveno. Išgarsėjo savo tokiais žinomais kūriniais kaip „Animals“, „In the Name of Love“ bei „Scared to be Lonely“. „DJ Mag Top 100“ sąraše jam buvo skirta pirmoji vieta dėl trijų iš eilės sėkmingų metų (2016, 2017 ir 2018).

Martin'as yra atlikęs pasirodymus tokiuose muzikos festivaliuose kaip Coachella, Electric Daisy Carnival, Ultra Music Festival, Tomorrowland bei Creamfields. 2014 m. jis buvo pirmasis DJ, startavęs Ultra South Africa muzikos festivalį. Tai pačiais metais, būdamas 17-kos jis buvo pats jauniausias DJ, pasirodęs Ultra Music Festival. 2016 m. įkūrė savo įrašų kompaniją „Stmpd Rcrds“, praėjus mėnesiui po to kai paliko „Spinnin' Records“. 

## Diskografija

#### Muzikos rinkiniai

* *The Martin Garrix Collection* (2017)

#### EP

* *Gold Skies* (2014)
* *Break Through The Silence* (2015)
* *Seven* (2016)
* *BYLAW* (2018)
Marcelinas Ročka

**Marcelinas Ročka** (1912 m. gegužės 8 d. Ambručiuose – 1983 m. rugpjūčio 18 d. Vilniuje) – Lietuvos pedagogas, bibliografas.

## Biografija

1939 m. baigė Kauno universiteto Humanitarinių mokslų fakultetą. 1949 m. filologijos mokslų kandidatas.

1939–1940 m. dirbo mokytoju. 1940–1951 m. Vilniaus universiteto dėstytojas, 1945–1950 m. – šio universiteto Istorijos-filologijos fakulteto prodekanas, 1949–1951 m. – Lietuvių literatūros katedros vedėjas. 1951–1959 m. Vilniaus pedagoginio instituto dėstytojas, nuo 1953 m. docentas, 1951–1955 m. – šio instituto direktorius.

1963–1972 m. Knygų rūmų ikitarybinės spaudos retrospektyvinės bibliografijos skyriaus vedėjas.

## Bibliografija

* Pirmasis lietuviškasis hegzametras. – Vilnius, 1948.

## Šaltiniai
Ryhimekis

**Ryhimekis** () – miestas pietų Suomijoje. Vidurio Hemės regionui priklausantis miestas yra apie 69 km į šiaurę nuo šalies sostinės Helsinkio.

## Istorija
Miestui pradžią davė geležinkelis. Iš pradžių buvo įkurta stotis, o ilgainiui aplinkui ją išaugo gyvenvietė.

1960 m. Ryhimekiui suteiktas miesto statusas. „Riihimäki Glass“ kompanija veikė nuo 1910 iki 1990 metų.

1999 m. pasirašyta bendradarbiavimo sutartis su Jonavos miestu.

## Miestai partneriai
*  Jonava, Lietuva
*  Solnokas, Vengrija
*  Skedsmo, Norvegija
*  Husavikas, Islandija
*  Gusis Chrustalnas, Rusija
*  Karlskoga, Švedija
*  Olborgas, Danija
*  Bad Zegebergas, Vokietija

## Galerija

Höyryveturi_Hv-1_nro_554_IM6229_C.JPG|*VR Class Hv1* lokomotyvas
Riihimäen_matkakeskus.JPG|
Riihimäki_Keskuskirkko_H4454_C.jpg|
Riihimäki,_view_from_the_hotel_-_panoramio_-_Aulo_Aasmaa.jpg|


## Išnašos

## Nuorodos
* Miesto svetainė
Tvistringenas

**Tvistringenas** () – miestas vakarų Vokietijoje, Žemutinės Saksonijos žemėje. Po miestą teka Delmės upė.

## Istorija

Pirmą kartą paminėtas rašytiniuose šaltiniuose 1250 m. Kelyje tarp Vėzerio ir Bremeno iš pradžių būta kelto, o vėliau buvo pastatytas tiltas per Delmę.

Kai Vokietijoje išplito reformacija, miestas išliko katalikiškas. 1964 m. gyvenvietei suteiktas miesto statusas.

Bendradarbiaujama su Lietuvos miestu Kaišiadorimis.

## Galerija


25104200016_Twistringen_Katholische_Pfarrkirche.jpg|Šv. Onos bažnyčia
25104200018_Twistringen_Grundschule.jpg|Pradinė mokykla
Gymnasium_Twistringen.jpg|Gimnazija
TwistringenBahnhof.jpg|Geležinkelio stotis


## Miestai partneriai
*  Kaišiadorys, Lietuva

## Nuorodos
* Miesto svetainė
Baravykaragio ežeriukas

**Baravykaragio ežeriukas** – ežerėlis Lietuvoje, Ignalinos rajone, 3,5 km į šiaurę nuo Antalksnės, Linkmenų miške. Ežero ilgis iš šiaurės vakarų į pietryčius – 0,11 km, plotis – iki 0,09 km. Altitudė 141,6 m. Krantai žemi, ištisai apaugę medžiais. Šiaurinė pakrantė kalvota. Ežeras nenutekantis, priklauso Srovės upės baseinui (Žeimenos upės baseinas).

## Šaltiniai
Kolomjė

**Kolomjė** – miestas pietvakarinėje Prancūzijoje. Didžiausias Tulūzos priemiestis.

## Sportas
### Regbis

Mieste žaidžia „US Colomiers“ klubas. 2000 m. klubas tapo Prancūzijos čempionu.

## Nuorodos
* Oficiali svetainė
Bedugnis (Ignalinos r., Ignalinos sen., Gaveikėnų km.)

**Bedugnis** – ežerėlis Lietuvoje, Ignalinos rajone, 2,5 km į vakarus nuo Ignalinos, į vakarus nuo Strigailiškio, Palūšės miške. Ežeras ovalo formos, ilgis iš šiaurės vakarų į pietryčius – 0,11 km, plotis – iki 0,08 km. Altitudė 153,4 m. Krantai žemi, apaugę medžiais ir krūmais. Pietinė pakrantė kalvota, šiaurinėje pakrantėje plyti Palaukinio pelkė. Ežeras nenutekantis, priklauso Dringio ežero intako Palaukinio baseinui. Pietine pakrante eina kelias .

## Šaltiniai
Koncert (albumas)

**„Kontsert“** (/kɒntˈsɛərt/) (rusiškai: ***Концерт***, angliškai: ***Concert***) – antrasis gyvas amerikiečių atlikėjo Billy Joel albumas, išleistas 1987 m. Albumas buvo įrašytas Joelio „The Bridge“ turo Sovietinėje Rusijoje metu. Jis buvo bendrai prodiusuojamas abiejų Jim Boyer ir Brian Ruggles ir sujungtas Jim Boyer. 

## Prieš pasirodymą
Vykstant Šaltajam karui, roko muzika buvo uždrausta SSRS valstybėse, kadangi manyta, jog tokia muzika neatspindi jų kultūros. 1987 m. Michailas Gorbačiovas įgyvendino glasnostą – Tarybų Sąjungos vykdytą politiką siekiant atvirumo ir skaidrumo vyriausybinėse įstaigose, taip Kremlius įsileido Bilį Joelį, kad šis galėtų koncertuoti. Joelis, būdamas istorijos entuziastas, pasinaudojo šia proga, žinodamas kad tai galėjo palikti įspaudą Šaltojo karo periode.

## Dainų sąrašas
Daina „Back in the U.S.S.R.“ tapo pirmuoju singlu, kurį išleido Bilis, tačiau buvo parašyta kitų atlikėjų. 

#### Pirmoji pusė

# „Odoya“ – 1:17
# „Prelude/Angry Young Man“ – 5:23
# „Honesty“ – 3:58
# „Goodnight Saigon“ – 7:20

#### Antroji pusė

# „Stiletto“ – 5:09
# „Big Man on Mulberry Street“ – 7:17
# „Baby Grand“ – 6:09

#### Trečioji pusė

# „An Innocent Man“ – 6:09
# „Allentown“ – 4:22
# „A Matter of Trust“ – 5:09
# „Only the Good Die Young“ – 3:31

#### Ketvirtoji pusė

# „Sometimes a Fantasy“ – 3:38
# „Uptown Girl“ – 3:08
# „Big Shot“ – 4:44
# „Back in the U.S.S.R.“ – 2:43
# „The Times They Are A-Changin“ – 2:55

## Singlų sąrašas

## Šaltiniai
Okuličiūtės dvarelis

**Okuličiūtės dvarelis** – XIX a. I pusėje pastatyti neoklasicistiniai rūmai (seniausias miesto pastatas), įsikūrę Anykščių miesto centre, ant Šventosios upės kairiojo kranto, priešais užtvanką.

Nuo 2006 m. rūmai įtraukti į kultūros paveldo registrą  kaip regioninės reikšmės architektūros paminklas. 2018 m. pastatas restauruotas, pritaikytas viešojo kultūrinio turizmo reikmėms.

## Istorija

Iki šiol nėra aišku, kas buvo šių rūmų architektas. Architektas pasitelkė XIX a. neoklasicizmo formas, jas įjungė į vietos gamtinę ir architektūrinę aplinką.

Ši vieta buvo dvarininkų, prijaučiančių reformacijai, susibūrimo vieta. Pati dvaro savininkė bajoraitė Okuličiūtė iki šių dienų išliko mįslinga ir paslaptinga asmenybė, neturima duomenų nei apie jos kilmę, artimuosius, likimą.

Pasak rašytojo Antano Vienuolio, 1863 m. dvarelyje veikė 1863 m. sukilėlių štabas, buvęs įrengtas slaptas ginklų sandėlis.

1863 m. sukilimui pralaimėjus, jo savininkė Okuličiūtė buvo ištremta, tikėtina, dvarelis buvo konfiskuotas ir atiteko carinės Rusijos imperijos generolui Amadai. Įvairių šaltinių teigimu, jis dvarelyje negyveno, pastatą padovanojo Okuličiūtę įskundusiam savo sekretoriui.

Vėlesniais metais pastatas buvo nuomojamas, jame buvo įsikūręs paštas, antstoliai, miškininkai. Tarpukariu Okuličiūtės dvarelį valdė vaistininkas Antano Vienuolio-Žukausko bičiulis Donatas Šukevičius. Šukevičiai dvarelį valdė iki 1940 m., restauravo pastatą ir tuo pačiu atnaujino prie rūmų XIX a. įrengtą parką su likusiais retų rūšių medžiais ir dekoratyviniais krūmais.

Po karo rusai pastatą nacionalizavo, įkurdino jame valdžios organus, pionierių namus. Nuo 1955 m. Okuličiūtės dvarelyje buvo įsikūrusi Anykščių viešoji biblioteka (nuo 2007 m. pavadinta L. ir S. Didžiulių viešąja biblioteka).

## Architektūra

Dvaro pastatas vieno aukšto su žema mansarda. Pagrindinis, vakarų fasadas atgręžtas į upės užtvanką. Priekyje pastato – išraiškingas portikas. Jį sudaro ant išlenkto neaukšto pjedestalo stovinčio keturios jonėninio orderio kolonos. Jos remia puslankio formos prieangio stogelį. Antablementas juosia pastatą perimetru. Pastato kampus puošia rustuotos mentės. Stačiakampiai vidutinio dydžio dvivėriai langai kadaise buvo su įsprūdinėmis medinėmis langinėmis, kurios iki šių dienų neišliko.  Yra du rūsiai akmenų mūro sienomis su plytų mūro cilindriniais skliautais.

Šalia dvarelio buvo užveistas parkas.

## Šaltiniai
Druskių kaimo senosios kapinės

**Druskių kapinės** – neveikiančios kaimo kapinaitės Druskių kaime, Šimonių seniūnijoje, Kupiškio rajono savivaldybėje. Aptvertos akmenine, neaukšta tvorele, esančios viduryje lauko. Kapinaitės yra 100 m į rytus nuo kelio , 10 km į pietryčius nuo Šimonių ir  5 km į šiaurės vakarus nuo Svėdasų miestelių. Važiuojant nuo  Svėdasų pusės, pravažiavus Jaros upę, pakilus į kalvą, pravažiuoti stotelę pavadinimu „Visėtiškės“, už jos pasukti kaimo vieškeliu į dešinę. Ties vieškelio viduriu, į kairę pusę, viduryje lauko yra apaugusi medžiais teritorija.

Kapinės saugomos valstybės, nuo 1993 m. įrašytos Kultūros vertybių registre. 

## Kapinių būklė
 
Kapinaitės yra medžių apsuptyje. Priėjimo tako nėra. Aptvertos krautų lauko akmenų tvora. Jos rytų pusėje yra raudonų plytų mūro vartai, susidedantys iš dviejų masyvių, stačiakampio profilio stulpų su betono keturšlaičiais stogeliais. Teritorija – nedidelė pakiluma, kurios paviršius apaugęs lapuočiais ir spygliuočiais medžiais, tankiais alyvų krūmais.

## Istorija

Šiose kapinaitėse buvo laidojami senieji Druskių kaimo gyventojai. 

Nėra aišku, nuo kurių metų pradėta laidoti, tačiau  tarpukario Lietuvos laikotarpiu žmonės kapinaitėse dar buvo laidojami. Virš kapinaičių, kylant į įkalnę, palei Aluoties upę buvo išsidėstęs senasis Druskių kaimas, vadinamas „ūlyčia“. 

Sovietmečiu apylinkių žmonės senosiose Druskių kapinaitėse jau nebebuvo laidojami.

Paskutinis čia palaidotas Jonas Semėnas 1943 metais.

## Kapinių paminklai

Kapinėse buvo senųjų Lietuvos skulptūros paminklų – metalinių kryžių. Juos fotografijose 1972 m. užfiksavo ir įamžino Lietuvos fotografas Mečislovas Sakalauskas. Šiuo metu kapinėse likęs tik vienas toks metalinis kryžius ir du kapai. Likę du mediniai, prastos būklės kryžiai. 

## Galerija


Druskių kaimo kapinaitės 2.jpg|thumb|250 px|*Druskių kaimo kapinaitėse Jono Semėno antkapis*
Druskių kaimo kapinaitės 3.jpg|thumb|250 px|*Išlikęs kapinaitėse kapas*
Druskių kaimo kapinaitės 4.jpg|thumb|250 px|*Išlikęs kapinaitėse vienintelis metalinis kryžius*
Druskių kaimo kapinaitės 5.jpg|thumb|250 px|*Išlikęs kapinaitėse metalinio kryžiaus stulpelis*
Druskių kaimo kapinaitės 6.jpg|thumb|250 px|*Išlikęs kapinaitėse prastos kokybės kryžius*
Druskių kaimo kapinaitės 7.jpg|thumb|250 px|*Druskių kaimo kapinaičių teritorija*


## Nuorodos

* Geležinis kryžius Druskių kaimo kapinėse. Mečislovo Sakalausko fotografija, saugoma Lietuvos dailės muziejuje (*LIMIS apraše sumaišyti rajonai – įrašytas Molėtų raj., tačiau iš nuotraukos reverse esančio įrašo matyti, jog tai Kupiškio raj.*) https://www.limis.lt/paieska/perziura/-/exhibit/preview/20000016761664?s_id=edkGcBem3JVfdFWH&s_ind=329&valuable_type=EKSPONATAS

## Šaltiniai
Laitelių kaimo senosios kapinės

**Laitelių kapinės** – neveikiančios kapinės, esančios Laitelių kaime, Viešintų seniūnijoje, Anykščių rajone, už 2,5 km į pietus nuo Viešintų. Aptvertos metaline tvorele, esančios prie pat kelio , į pietus nuo jo, važiuojant nuo Andrioniškio – kairėje pusėje. Kapinės nepriskirtos prie kultūros paveldo objektų (2019 m. duom.).

## Istorija

Šiose kapinaitėse buvo laidojami senieji Laitelių kaimo gyventojai. Kapinaitės aptvertos nuo 1904-1910 metų. 

Jose likę keli antkapiniai paminklai su metaliniais kryžiais, statytais 1881–1882 m. Senosiose kapinėse Rimanto ir Valento Senvaičių iniciatyva pastatytas skulptūrinis kryžius (autorius – tautodailininkas Povilas Bugailiškis, 1989 m.) jų tėvams – Laitelių kaimo tremtiniams atminti.

## Galerija


Laitelių kaimo kapinės 3.jpg|Laitelių kapinaičių antkapiai
Laitelių kaimo kapinės 2.jpg|Paminklas kaimo tremtiniams
Laitelių kaimo kapinės 4.jpg|Laitelių kapinaičių antkapiai
Laitelių kaimo kapinės 5.jpg|Laitelių kapinaičių antkapiai
Laitelių kaimo kapinės 6.jpg|Laitelių kapinaičių antkapiai


## Šaltiniai
Salelologa

**Salelonga** () – gyvenvietė Samoa valstybėje, Savajo saloje. Vienintelis salos uostamiestis ir turgus. Veikia biblioteka, keltų terminalas. Išvystyta turizmo pramonė.
Bimbirinis

**Bimbirinis** – ežerėlis Lietuvoje, Ignalinos rajone, 5 km į šiaurės rytus nuo Dūkšto miesto. Ežero ilgis iš šiaurės į pietus – 0,16 km, plotis – iki 0,05 km. Altitudė 176,2 m. Krantai žemi, plačiai užpelkėję – ežerėlis telkšo ~ 8 ha dydžio pelkėje. Pakrantėse plyti pievos, krūmynai, dirbami laukai. Iš šiaurės į pietus ežerėlį prateka upelis link Dysnų ežero intako Parsvytės. Šalia įsikūręs Gerkonių kaimas.

## Šaltiniai
Budrių ežeras (Ignalinos r.)

**Budrių ežeras** – ežeras Lietuvoje, Ignalinos rajone, 3,5 km į pietryčius nuo Ceikinių. Ežero ilgis iš šiaurės vakarų į pietryčius – 0,22 km, plotis – iki 0,09 km. Altitudė 165,5 m. Krantai neaukšti, vietomis pelkėti. Rytinėje pakrantėje auga miškelis, kitur daugiausia plyti pievos, krūmai. Šiaurės vakaruose išteka upelis link K-5-2 upelio (Kančioginos upės baseinas). Prie ežero įsikūrę Budrių ir Giriniškių kaimai (abu nebegyvenami).

## Šaltiniai
Daržinėlė

**Daržinėlė** – ežeras Lietuvoje, Ignalinos rajone, Ignalinos miesto pietrytiniame pakraštyje, Ažušilės kraštovaizdžio draustinyje. Ežero ilgis iš šiaurės vakarų į pietryčius – 0,41 km, plotis – iki 0,15 km. Altitudė 166,6 m. Krantai žemi, pelkėti, tik šiaurrytinis krantas aukštesnis. Pakrantės kalvotos, aukštos, ypač šiaurinė pakrantė. Ežerą iš visų pusių supa Kalviasalio miškas. Iš pietryčių į šiaurės vakarus ežerą prateka Laukojo ežero intakas Rudinė (Žeimenos upės baseinas).

## Šaltiniai
Dėlinis (Ignalinos r., Ceikinių sen.)

**Dėlinis** – ežeras Lietuvoje, Ignalinos rajone, 2,5 km į pietus nuo Ceikinių. Ežero ilgis iš šiaurės į pietus – 0,19 km, plotis – iki 0,09 km. Altitudė 193,6 m. Krantai aukštoki, sausi, pakrantės kalvotos. Ežerą iš visų pusių supa miškas. Ežeras nenutekantis, priklauso Šventės upės intako Ceikinės baseinui (Žeimenos upės baseinas). Į rytus įsikūrusi dalis Merkmenų kaimo.

## Šaltiniai
Dėlinis (Ignalinos r., Ignalinos miesto sen.)

**Dėlinis** arba **Diemenas** – ežeras Lietuvoje, Ignalinos rajone, Ignalinos miesto pietinėje dalyje. Ežero ilgis iš šiaurės vakarų į pietryčius – 0,29 km, plotis – iki 0,21 km. Altitudė 155,3 m. Vakarinis krantas aukštas, kiti žemesni, apaugę medžiais ir krūmais. Šiaurinėje pakrantėse įsikūrusi sodų bendrija, rytinėje – stovi miesto ūkinės paskirties statiniai, kitose pakrantėse plyti pievos ir krūmynai. Ežeras nenutekantis, priklauso Gavio ežero baseinui (Rudinės upės baseinas).

## Šaltiniai
Tadas Duškinas

**Tadas Duškinas** (g. 1994 m. balandžio 27 d.) – Lietuvos plaukikas, nacionalinis rekordininkas.

## Biografija
2012 m. Europos čempionate užėmė 31-ą vieta 50 m plaukimo peteliške rungtyje, 54-ą vietą 100 m laisvuoju stiliumi plaukime, 50-ą vietą 100 m peteliške ir 44-ą vietą 50 m plaukime laisvuoju stiliumi. 2013 m. pasaulio čempionato estafetiniame plaukime užėmė 13-ą vietą kartu su Lietuvos nacionaline komanda. Sportininkas taip pat varžėsi plaukimo peteliške individualiuose rungtyse - 50 m distancijoje užėmė 30-ą vietą, o 100 m rungtyje užėmė 33-ią vietą. 2014 m. Europos čempionato 50 m plaukimo peteliške atrankoje užėmė 13-ą vietą ir pirmą kartą pateko į pusfinalį, kuriame distanciją įveikė per 23,72 s ir į finalą nepateko. Pusfinalyje pasiektas rezultatas taip pat tapo nauju Lietuvos rekordu. Sportininkas taip pat varžėsi tais pačiais metais vykusiame pasaulio trumpo baseino čempionate: 50 m laisvu stiliumi - 52 vieta, 50 m peteliške - 25 vieta, 100 m peteliške - 28 vieta. Kombinuotoje estafetėje kartu su Lietuvos komanda pasiekė finalą ir užėmė 7-ą vietą bei pagerino nacionalinį rekordą. 2015 m. pasaulio čempionato 50 m plaukimo peteliške rungtyje užimta 20-a vieta, 100 m plaukimo peteliške - 49 vieta. Kombinuotoje estafetėje užimta 12-a vieta ir pagerintas Lietuvos rekordas. 2017 m. pasaulio čempionate varžėsi dvejuose rungtyse: 50 m peteliške užimta 30-a vieta, o 100 m plaukimo peteliške rungtyje pasiekta 45-a vieta. Tais pačiais metais vykusioje Universiadoje sportininkas užėmė 22-ą vietą 50 metrų nuotolyje. 2018 m. pasaulio trumpo baseino čempionate užimta 37-a vieta plaukime peteliške.

2019 m. pabaigoje paskelbė apie profesionalios karjeros pabaigą.

Šiuo metu yra R. Meilutytės ir K. Teterevkovos treneris. 2025 m. pelnė Lietuvos metų trenerio apdovanojimą.

## Rekordai
### Lietuvos rekordai
* 50 m peteliške (olimpinis baseinas): 23.58
* 4 x 200 m estafetė laivu stiliumi (su D. Rapšiu, D. Margevičiumi ir A. Šidlausku, 25 m baseinas) – 7:03.39

## Šaltiniai
Giuseppe Conte

**Džiuzepė Kontė** (*Giuseppe Conte*, g. 1964 m. rugpjūčio 8 d. Volturara Apula, Apulijos regione) – Italijos teisininkas ir politikas, 2018–2021 m. – Italijos ministras pirmininkas. 

## Biografija
Kontė gimė Volturara Apula mieste, Apulijos regione. Jo tėvas Nicola buvo valstybės tarnautojas, o motina – mokytoja.

1988 m. Kontė su pagyrimu baigė *[[La Sapienza]]* universitetą šalies sostinėje Romoje. Vėliau baigęs kelis universitetus užsienyje jis pradėjo dėstyti teisę Romoje.

2013 m. Kontė išrinktas į Italijos deputatų tarybą.

2018 m. birželio 1 d. politikas tapo 58-tuoju šalies premjeru, pakeitęs Paolą Džentilonį.

2021 m. kilus šalies vyriausybės krizei, Džiuzepė Kontė pasitraukė iš pirmininko pareigų vasario 13 d.

## Šaltiniai

|-
John Gleich

**Džonas Gleichas** (; g. 1879 m. lapkričio 2 d. Klaipėdoje, Rytų Prūsija – m. po 1927 m.) – iš Klaipėdos krašto kilęs Vokietijos publicistas ir tapytojas, specializavęsis orientalistikos ir marinistikos srityse. 

## Biografija
Po mokyklos baigimo dirbo prekybininku. Savarankiškai išmoko tapyti ir nuo 1906 m. atsidėjo vien tik kūrybai. 1909 m. ir 1910 m. pažintiniais tikslais keliavo po Indiją ir Ceiloną, iš kelionių parsivežė daugybę orientalistinio turinio paveikslų. Grįžęs į Vokietiją tapė daugiausiai jūrine tematika, bet kūrė ir žanrinius kūrinius, portetus, aktus. Gyveno Berlyne, po 1927 m. gyvenimo pėdsakai dingsta. 

Pirmojo pasaulinio karo metais išleido du paveikslų albumus apie vokiečių karinio jūrų laivyno kautynes. Laikraštyje „Deutschen Bauzeitung“ išspausdino keletą straipsnių apie Indijos statybų meną, taip pat keletą publikacijų paskelbė pilis ir rūmus tyrinėjančioje organizacijos „Deutsche Burgenvereinigung“ leidiniuose.

## Bibliografija
* *Der Seekrieg. Ein Malbuch für die deutsche Jugend* (= *Maier's Künstlermalbücher* Nr. 683). – Ravensburg: Maier, [1915] 
* *Unsere Marine im Kampf. Ein Malbuch für die deutsche Jugend* (= *Maier's Künstlermalbücher* Nr. 682x). – Ravensburg: Maier, [1915]

## Tapybos darbų galerija

Vaizdas:John Gleich - Hamburger Hafen.jpg|Hamburgo uoste
Vaizdas:John Gleich - On the banks of the Ganges.jpg|Gango upės krante
Vaizdas:John Gleich - Scenery at a North African Bazaar.jpg|Šiaurės Afrikos turgaus vaizdelis
Vaizdas:John Gleich - An Arab street.jpg|Gatvė Arabijoje


## Šaltiniai
* Gleich, John // Ulrich Thieme, Fred. C. Willis (Hrsg.). ''Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 14: Giddens–Gress.'' – Leipzig: E. A. Seemann,  1921, S. 248
* Gleich, John. // Christiane Kruse. *Allgemeines Künstlerlexikon. Die Bildenden Künstler aller Zeiten und Völker (AKL). Band 56* – München u. a.: Sauer, 2007, S. 116 ISBN 978-3-598-22796-7 

## Nuorodos
* Kūrinių reprodukcijos // artnet.de
Josvainių koplyčia-mauzoliejus

**Josvainių koplyčia-mauzoliejus** – laidojimo koplyčia, stovinti Josvainių miestelio civilinėse kapinėse, Kėdainių rajone, šalia kelio . Šios koplyčios kaimynystėje, kapinių gilumoje, stūkso medinė kapinių koplyčia. Teritorija priklauso Josvainių Visų Šventųjų parapijai.

Laidojimo koplyčia pastatyta artimajame senosios kapinių dalies pakraštyje, prie pagrindinio tako, skirta vietos giminės atminimui. Ji prižiūrėta, išsiskiria ryškiu raudonų plytų mūru. Yra medinės varstomos durys, virš pagrindinio fasado iškilusios dvi angelų skulptūros. 

## Šaltiniai
Verdulių akmuo

**Verdulių akmuo**, vadinamas **Velnio akmeniu** – masyvus riedulys, mitologinis akmuo, esantis Radviliškio rajone,  Verdulių kaime. Jis yra „Radviliškio rajono mitologinių akmenų kelio“ lankomas objektas. Nuo 1999 m. riedulys įrašytas Kultūros vertybių registre.

Jis guli šalia pamiškės sodybos, yra pastatytas archeologijos paminklą žymintis betoninis stulpas su įrašu „*Verdulių akmuo su pėda, vad. Velnio akmeniu*“. Velnio akmuo sudaro 2 akmenų ir šaltinio kompleksą  su netoli esančiais Prūdytės akmeniu ir Prūdytės šaltiniu. 

Apie Velnio akmenį pasakojama legenda. Pagal senų žmonių pasakojimus, kitados velniai skubėję naktimis varžytis, kuris sunkesnį akmenį ir toliau nuneš. Vienas iš velnių lėkęs su dideliu rieduliu ant kupros, kol gaidys užgiedojo. Nelabasis sviedė akmenį, kad net žemė trinktelėjo ir dėjo į kojas. Iš ryto žmonės žiūri – po nakties nelabojo akmuo atsirado.

## Tvenkinio akmuo su velnio pėda

Apie kitą **Verdulių Velnio akmenį**, arba **Verdulių akmenį su Velnio pėda**, duomenis pateikia Lietuvos geologijos tarnyba. Šis akmuo guli Verdulių kaimo iškasto žvyro karjero viduryje, apie 150 – 200 m nuo kranto, 800 m į šiaurės vakarus nuo aukščiau minėto archeologijos paminklo - Velnio akmens. Sustabdžius žvyro eksploataciją, ši karjero dalis užsipildė vandeniu. Greičiausiai, riedulys pasiliko ant aukštumėlės, kuomet buvo iškastas žvyras aplink jį. Tačiau galima numatyti, kad nemaža akmens dalis yra po vandeniu, o gal dar ir po žeme. Manoma, kad riedulį buvo bandoma susprogdinti ir pašalinti iš karjero teritorijos. Šiai užmačiai nepavykus, Velnio akmuo liko gulėti dabartinėje vietoje ir buvo apsemtas gruntiniu vandeniu, kurį gausiai papildo aplinkinių versmių vanduo. Pagal A. Simanavičių, pagrindinė versmė buvusi Savicko sodybvietėje, tačiau jos ištakos buvo suniokotos ir išsiveržiantis vanduo buvo nukreiptas drenažo grioviais link patvenktinio ežero.

Riedulio būklė buvo vertinama 1998 m. spalio 15 d. Jo matmenys: aukštis – ~1,50 m (virš vandens), plotis – ~3,5-4,0 m, ilgis – ~2,00-2,50 m, perimetras – ? m, jo vietos koordinatės – x:6182781 y:476398.  Velnio akmens viršus ir didžioji šiaurinio šlaito dalis stipriai išskaldyta, dėl ko paviršius labai nelygus. 2019 m. duomenimis, Verdulių karjere gulintis akmuo informacine rodykle nebuvo pažymėtas. 

## Šaltiniai
Dubulė

**Dubulė** – ežerėlis Lietuvoje, Ignalinos rajone, 0,5 km į pietus nuo Ginučių, Papiliakalnės miške. Ilgis iš šiaurės vakarų į pietryčius – 0,08 km, plotis – iki 0,04 km. Altitudė 140,4 m. Krantai žemi, pelkėti, ištisai apaugę medžiais. Pakrantės kalvotos. Ežerėlis nenutekantis, priklauso Asėko ežero intako Srovės baseinui (Žeimenos upės baseinas).

## Šaltiniai
Dūkštas (ežeras Dūkšte)

**Dūkštas** – ežeras Lietuvoje, Ignalinos rajone, Dūkšto miesto centre. Ežero ilgis iš šiaurės į pietus – 0,35 km, plotis – iki 0,21 km, altitudė 160,7 m. Krantai žemi, sausi. Aplinkui stovi miesto pastatai, tik rytinėje pakrantėje nutiestas plentas  ir Vilniaus–Daugpilio geležinkelis. Vakarinėje pakrantėje yra Dūkšto šv. Stanislovo Kostkos bažnyčia. Pietuose iš ežero išteka Dysnų ežero intakas D-5.

2011 m. atlikti ežero dumblo išvalymo ir pakrančių sutvarkymo darbai.

## Šaltiniai
Rutulinė sklendė

**Rutulinė sklendė** () – sklendė, kuri yra atidaroma arba uždaroma, pasukant sklendės viduje esantį rutulį su išpjova 90 laipsnių kampu.  

## Veikimo principas ir konstrukcija

Pasukus rankeną 90° kampu, viduje esantis rutulys su išpjova uždaro arba atidaro tėkmę. Daugeliu atveju tai yra privalumas, tačiau dėl greito sklendės uždarymo atsiranda hidraulinio smūgio tikimybė.  

Pagal rankenos poziciją lengva nustatyti, ar sklendė yra atidaryta ar uždaryta: 
* jeigu rankenos pozicija yra lygiagreti tekėjimo krypčiai – sklendė yra atidaryta;
* jeigu rankena yra statmena tekėjimo krypčiai – sklendė yra uždaryta.

## Klasifikacija

Pagal rutulio mechanizmą rutulines sklendes galima suskirstyti į:
* „Plaukiojančio“ rutulio (rutulys laikosi ant dviejų sandarinimo žiedų) – tai labiausiai paplitusi rutulinių sklendžių konstrukcija.
* Su ašimi (sklendės rutulys turi atramines ašis) – tai dažniausiai didesnio skersmens bei didesnio darbinio slėgio rutulinės sklendės.

## Naudojimo sritys

Dėl paprastos konstrukcijos šios sklendės yra taikomos visose pramonės srityse. Šios sklendės dažniausiai yra naudojamos buityje tiekti geriamąjį vandenį ar gamtines dujas.  

## Pagrindinės charakteristikos

* Dėl mažų gabaritų ir paprastumo šis sklendžių tipas yra dažniausiai naudojamas santechnikoje. 
* Tinka geriamajam vandeniui, dujoms, agresyvioms terpėms, maisto pramonei.
* Galimi skirtingi valdymo būdai (rankinis, su elektrine pavara, pneumatinis).
* Dažniausi naudojami skersmenys yra  DN 15, 20, 25, 40.

## Medžiagiškumas

Šio tipo sklendžių korpusams gaminti yra naudojamos šios medžiagos:

* Polivinilchloridas (PVC)
* Nerūdijantis plienas
* Anglinis plienas
* Bronza
* Žalvaris
* Kitos

## Išnašos
Nerijus Jurkonis

**Nerijus Jurkonis** (g. 1974 m. lapkričio 28 d. Kaunas) – Lietuvos ekologas, aplinkotyrininkas, biomedicinos mokslų daktaras, Vytauto Didžiojo universiteto Botanikos sodo direktorius, VDU Gamtos mokslų fakulteto lektorius.

## Biografija
1992 m. baigė Kauno 30-ąją vid. mokyklą, 1993–1997 m. studijavo biologiją Vytauto Didžiojo universitete, 1997–1999 m. – aplinkosaugos organizavimo magistrantūroje, 2000–2004 m. – Ekologijos ir aplinkotyros krypties doktorantūroje. 2005 m. apgynė biomedicinos srities mokslų daktaro disertaciją „Medžių mirtingumo dėsningumai ir jų pokyčiai užterštoje aplinkoje augančiuose pušynuose“.

## Darbinė veikla
1999–2000 m. – VDU Gamtos mokslų fakulteto Aplinkotyros katedros mokslo asistentas, 2004–2005 m. – jaunesnysis mokslo darbuotojas, 2000–2003 m. – Kauno marių regioninio parko direkcijos vyriausiasis specialistas, 2005–2007 m. – VDU Aplinkos tyrimų centro mokslo darbuotojas, nuo 2005 m. – VDU Gamtos mokslų fakulteto Aplinkotyros katedros lektorius, 2006–2015 m. – VDU Gamtos mokslų fakulteto prodekanas, nuo 2015 m. – VDU Botanikos sodo direktorius.

## Visuomeninė veikla
Valdo Adamkaus premijos komiteto narys. VDU Absolventų klubo valdybos narys. Lietuvos pilių ir dvarų asociacijos valdybos narys. 2015–2019 m. Lietuvos universitetų botanikos sodų asociacijos pirmininkas.

## Šaltiniai
Storm Front

**„Storm Front“** – vienuoliktasis studijinis amerikiečių atlikėjo Billy Joel albumas, išleistas 1989 m. spalio 17 d. Albume pasirodo trys Joelio singlai, tapę numeriu vienas Amerikoje: „We Didn't Start the Fire“ – greito tempo daina, kurioje trumpai nusakomi istoriniai įvykiai ir tendencijos po Antrojo pasaulinio karo, „Leningrad“ – daina, kurioje apsakomi draugystė tarp amerikiečio ir ruso, Šaltajam karui einant į pabaigą bei „I Go to Extremes“, kurioje Bilis dainuoja apie savo nepastovų emocinį gyvenimą.

## Dainų sąrašas
Visas dainas parašė Billy Joel.

**Pirmoji pusė**

# „That's Not Her Style“ – 5:10
# „We Didn't Start the Fire“ – 4:50
# „The Downeaster 'Alexa'“ – 3:44
# „I Go to Extremes“ – 4:23
# „Shameless“ – 4:26

**Antroji pusė**

# „Storm Front“ – 5:17
# „Leningrad“ – 4:06
# „State of Grace“ – 4:30
# „When in Rome“ – 4:44
# „And So It Goes“ – 3:38
Žaiginio miškas

**Žaiginio miškas** – miškas Lietuvoje, Raseinių rajono šiaurės rytuose, 8 km į pietryčius nuo Šiluvos, tuoj į rytus nuo Žaiginio. Priklauso Raseinių miškų urėdijos Žaiginio girininkijai. Apima 16 km² plotą.

Paviršius lygus. Būdingi velėniniai jauriniai glėjiški priesmėliai ir priemoliai, vietomis žemapelkiniai durpžemiai. Priklauso Dybysos baseinui – teka Luknė ir Sandrava (su Dumble).

Medynai:
* eglynai: 41 %
* beržynai: 22 %
* pušynai: 15 %
* juodalksnynai: 11 %
* baltalksnynai: 4 %
* drebulynai: 3 %
* uosynai: 3 %
* ąžuolynai: 1 %

Jaunuolynai sudaro 20 % medynų, pusamžiai medžiai 44 %, pribręstantys 27 %, brandūs 9 %.

Žaiginio miške gausu stambiųjų kanopinių žvėrių (stirnų, šernų, briedžių).

Mišką kerta kelias . Šalia Žaiginio miško įsikūrę šie kaimai: Saugai, Rituliškiai, Gintučiai, Breckiai.

## Šaltiniai
Dumbliukas (Ignalinos r.)

**Dumbliukas** – ežerėlis Lietuvoje, Ignalinos rajone, 4,5 km į šiaurę nuo Kaltanėnų, Obelų Rago miške. Ežerėlio ilgis iš pietvakarių į šiaurės rytus – 0,08 km, plotis – iki 0,065 km. Altitudė 150,8 m. Krantai žemi, ištisai apaugę medžiais. Ežerėlis nenutekantis, priklauso Žeimenos upės baseinui. Į pietvakarius įsikūręs Kazimieriškės kaimas.

## Šaltiniai
FK Soči (2018)

**Sočio profesionalus futbolo klubas**, o trumpai **PFK „Soči“** () – Rusijos futbolo klubas, įkurtas 2018 m. Sočyje.

## Istorija
FK Dinamo Sankt-Peterburg „persikėlė“ iš Pyterio į Sočį. Klubo savininku yra Rusijos oligarchas Rotenbergas.

2018 m. birželio 6 d. įkurtas naujas futbolo klubas. Sankt Peterburgo „Dinamo“ žaidėjai savo turimus kontraktus perrašė su naujuoju klubu.

2019–2020 m. klubas žaidė aukščiausioje šalies lygoje.

## Pasiekimai
* 2018/2019 m. tapo antros pakopos (Nacionalinės Futbolo Lygos) antros vietos laimėtojais.

## Sezonai

|}
Šaltiniai:

## Išnašos

## Nuorodos
* Oficiali klubo svetainė
* RSSSF duomenų bazė (Čempionai ir sezonai);
* RSSSF duomenų bazė (Taurės turnyrai);
Ešerinis (Ignalinos r., Linkmenų sen.)

**Ešerinis** – ežeras Lietuvoje, Ignalinos rajone, 2,5 km į vakarus nuo Linkmenų. Ežero ilgis iš vakarų į rytus – 0,48 km, plotis – iki 0,15 km. Altitudė 149,7 m. Krantai žemi, pelkėti, ištisai apaugę medžiais. Ežerą supa Pakiaunio miškas. Vakaruose išteka upelis link Kiauno ežero (Žeimenos upės intako Kiaunos baseinas).

## Šaltiniai
Ešerinis (Ignalinos sen., Dringis-Asalnai)

**Ešerinis** – ežeras Lietuvoje, Ignalinos rajone, 6,5 km į šiaurės vakarus nuo Ignalinos, tarp Asalnų ežero vakaruose ir Dringio ežero rytuose. Ežero ilgis iš pietvakarių į šiaurės rytus – 0,31 km, plotis – iki 0,08 km. Altitudė 139,7 m. Krantai aukšti, tik rytinis krantas žemesnis. Ežerą supa Linkmenų miškas. Ežeras nenutekantis, priklauso Dringio ežero baseinui (Žeimenos upės baseinas).

## Išnašos
Ežerėlis (Ignalinos r., Ignalinos sen.)

**Ežerėlis** arba **Bedugnis** – ežeras Lietuvoje, Ignalinos rajone, 4 km į vakarus nuo Ignalinos, 0,5 km į vakarus nuo Gaveikėnų. Ežero ilgis iš pietvakarių į šiaurės rytus – 0,1 km, plotis – iki 0,08 km. Altitudė 142,8 m. Krantai žemi, ištisai apaugę medžiais – ežerą supa Palūšės miškas. Ežeras nenutekantis, priklauso Dringykščio ežero baseinui (Žeimenos upės baseinas).

## Šaltiniai
Ežerėlis (Ignalinos r., Vidiškių sen.)

**Ežerėlis** – ežeras Lietuvoje, Ignalinos rajone, 3,5 km į šiaurės rytus nuo Ignalinos. Ežero ilgis iš pietvakarių į šiaurės rytus – 0,31 km, plotis – iki 0,07 km. Altitudė 178,5 m. Rytinis krantas aukštas, vakarinis – žemas ir pelkėtas. Rytinė pakrantė miškinga, vakarinėje plyti pievos, įsikūrusi dalis Ažušilės kaimo. Šiaurėje išteka upelis link Palūkšnės ežero (Dringio ežero intako Palaukinio baseinas).

## Šaltiniai
River of Dreams

**„River of Dreams“** – dvyliktasis studijinis amerikiečių atlikėjo Billy Joel albumas, išleistas 1993 m. rugpjūčio 10 d. Šiame darbe Joelis atskleidžia rimtesnę savo kūrybos pusę, skiria dėmesį pasitikėjimo ir ilgalaikės meilės temoms. Manyta, kad dainos „A Minor Variation“ bei „The Great Wall of China“ yra susijusios su konfliktais, kurių Bilis turėjo su savo buvusiu vadybininku Frank Weber dėl to, kad šis neteisėtai pasisavino milijonus dolerių ir bandė tai užslėpti. Tai paskutinis studijinis albumas, kurį įrašė pats Bilis Joelis.

Albumui viršelį kūrė tuometinė Joelio žmona Christie Brinkley, o 1993 m. „Rolling Stone“ skyrė jai „Top Picks“ apdovanojimą už geriausią tų metų albumo viršelį.

## Dainų sąrašas
Visas dainas parašė Billy Joel.

**Pirmoji pusė**

# „No Man's Land“ – 4:48
# „The Great Wall of China“ – 5:45
# „Blonde Over Blue“ – 4:55
# „A Minor Variation“ – 5:36
# „Shades of Grey“ – 4:10

**Antroji pusė**

# „All About Soul“ – 5:59
# „Lullabye (Goodnight, My Angel)“ – 3:32
# „The River of Dreams“ – 4:05
# „Two Thousand Years“ – 5:19
# „Famous Last Words“ – 5:01

## Šaltiniai